Document ID: 32012D0275

VYKONÁVACIE ROZHODNUTIE KOMISIE
z 2. mája 2012
o zaradení odrôd viniča do dodatku IV k Protokolu o označovaní vín etiketami uvedenému v článku 8 ods. 2 dohody medzi ES a USA o obchode s vínom
(2012/275/EÚ)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na rozhodnutie Rady 2006/232/ES z 20. decembra 2005 o uzavretí dohody medzi Európskym spoločenstvom a Spojenými štátmi americkými o obchode s vínom (1), a najmä na jeho článok 3,
keďže:
(1)
Spojené štáty americké predložili žiadosť o úpravu dodatku IV k Protokolu o označovaní vín etiketami uvedenému v článku 8 ods. 2 dohody medzi Európskym spoločenstvom a Spojenými štátmi americkými o obchode s vínom (2) s cieľom zaradiť doň odrody viniča, ktoré Spojené štáty oznámili Komisii 27. októbra 2011. Táto žiadosť bola predložená v súlade s bodom 3.6 písm. b) uvedeného protokolu.
(2)
Oznámenie sa týka konečného rozhodnutia prijatého Úradom pre daň z alkoholu a tabaku a obchod s nimi a uverejneného vo Federálnom registri z 27. októbra 2011 (3), ktorým sa menia a dopĺňajú predpisy Úradu pre daň z alkoholu a tabaku a obchod s nimi tým, že sa do zoznamu názvov odrôd hrozna schválených na označenie amerických vín dopĺňa niekoľko nových názvov.
(3)
Komisia do 60 dní od prijatia oznámenia informovala Spojené štáty americké o tom, že názvy odrôd viniča „Montepulciano“ a „Blaufränkisch“ možno podľa článku 62 ods. 3 nariadenia Komisie (ES) č. 607/2009 (4) používať v súčasnosti len v prípade vín z určitých členských štátov.
(4)
Komisia by preto mala potvrdiť, že Únia súhlasí s navrhovanými úpravami dodatku IV k Protokolu o označovaní vín etiketami s výnimkou názvov odrôd viniča „Montepulciano“ a „Blaufränkisch“.
(5)
Riadiaci výbor pre spoločnú organizáciu poľnohospodárskych trhov neposkytol svoje stanovisko do lehoty stanovenej jeho predsedom,
ROZHODLA TAKTO:
Článok 1
V súlade s článkom 11 ods. 5 dohody medzi Európskym spoločenstvom a Spojenými štátmi americkými o obchode s vínom Komisia potvrdzuje, že Únia súhlasí s navrhovanými úpravami dodatku IV k Protokolu o označovaní vín etiketami s výnimkou názvov odrôd viniča „Montepulciano“ a „Blaufränkisch“.
Zmenený a doplnený dodatok IV v znení schválenom Úniou sa uvádza v prílohe.
Článok 2
Generálny riaditeľ pre poľnohospodárstvo a rozvoj vidieka sa týmto splnomocňuje poskytnúť písomnú odpoveď Spojeným štátom americkým.
V Bruseli 2. mája 2012

Labels: 3
17
18